નાસાના નેચરલ એરપ્યોરિફાયરના સર્વેમાં એરેકા પામનુ સ્થાન ટોપ પર છે. અને ખૂબજ સરળતાથી ઘરની અંદર ઉગી જતો આ છોડ છે. હા, જોકે તેની ઊંચાઇને લઇને થોડું ધ્યાન આપવું યોગ્ય છે. સામાન્ય રીતે એરેકા પામને ઇનડાયરેક્ટ લાઇટ જોઇએ છે માટે તેને દક્ષિણ અથવા પશ્ચિમ દિશામાં આવેલી બારી પાસે લગાવવો જોઇએ. ઘરની બહાર તો એરેકા પામ 30 ફૂટ જેટલી ઉંચાઇ સુધી જઇ શકે, પણ જ્યારે તેને ઘરની અંદર લગાવવામાં આવે છે ત્યારે તેની સરેરાશ ઉંચાઇ 6થી 7 ફુટની હોય છે. વર્ષે તેમની સરેરાશ વૃદ્ધિ 6થી 7 ઇંચ જેટલી જ થાય છે. જો કે અન્ય પણ પામ ટ્રી પ્લાન્ટની પ્રજાતિ છે જે વાતાવરણને અનુકૂળ આપણે ઘરમાં લગાવી શકીએ.